
Sfinţii mucenici Fotie şi Anichit (+ 306) 
(s.v. 12 august / s.n. 25 august) 


Vf. d: 


0 moo S. | “ME omot> 


Materiale despre Sfinţii mucenici Fotie şi Anichit: 


https://findependent.academia.edu/emystea/Sf-muc-Fotie- fo C5 %9Fi-A nichit- 
(9% E2% 80% A0-306)-(12-august) 


https://archive.org/details/Gsteaemy?query=Fotie+ 9 C5 9% 9Fi+Anichit 


https://www.slideshare.net/steaemy 1/search_my_uploads?type=&new=&q=Fotie+ 9% C59%9 

Sfinţii mucenici Fotie şi Anichit au pătimit în timpul împăratului Dioclețian (284- 
305). Anichit era slujbaş împărătesc, iar Fotie era nepotul său. Când Dioclețian îi 
chinuia pe creştini, Anichit, plin de dragoste pentru Hristos, a venit singur şi a măr- 
turisit credinţa sa. În timp ce Anichit era supus la chinuri, Fotie, văzând puterea 
credinţei unchiului său, L-a mărturisit şi el pe Mântuitorul lisus. Astfel, unchiul şi 
nepotul, Anichit şi Fotie, au primit cununa muceniciei. 

Evanghelia şi Apostolul zilei 

Zis-a Domnul ucenicilor Săi: 

12. Dar mai înainte de toate acestea îşi vor pune mâinile pe voi şi vă vor prigoni, 
predându-vă sinagogilor şi temniţelor, cu de-a sila ducându-vă la împărați şi la 
dregători din pricina numelui Meu. 

13. Şi fi-va pentru voi aceasta prilej de mărturisire; 

14. puneţi deci în inimile voastre să nu vă gândiţi de mai înainte ce veţi răs- 
punde; 

15. că Eu vă voi da gură şi înţelepciune căreia toți potrivnicii voştri nu-i vor pu- 
tea sta împotrivă, nici să-i răspundă. 

16. Şi veţi fi predaţi şi de părinţi şi de fraţi şi de rudenii şi de prieteni şi vor ucide 
dintre voi, 

17. şi de toți veţi fi urâţi din pricina numelui Meu; 

18. dar păr din capul vostru nu va pieri. 

19. Întru răbdarea voastră vă veţi dobândi sufletele. 


Zis-a Domnul ucenicilor Săi: 

16. Iată, Eu vă trimit ca pe nişte oi în mijlocul lupilor; fiţi dar înţelepţi ca şerpii 
şi blânzi ca porumbeii. 

17. Feriţi-vă de oameni, căci vă vor da pe mâna soboarelor şi în sinagogile lor 
vă vor biciui. 

18. Din pricina Mea veți fi duşi înaintea conducătorilor şi a regilor, ca să le fiţi 
mărturie lor şi păgânilor. 

19. Iar când vă vor da în mâna lor, nu vă îngrijoraţi de cum Sau ce veţi vorbi, că 
în ceasul acela vi se va da vouă ce să vorbiţi; 

20. fiindcă nu voi Sunteţi cei ce vorbiţi, ci Duhul Tatălui vostru este Cel ce 
grăieşte întru voi. 

21. Şi va da frate pe frate la moarte şi tată pe fiu şi se vor scula copiii împotriva 
părinţilor şi-i vor ucide. 

22. Şi veţi fi urâţi de toţi din pricina numelui Meu; dar cel ce va răbda până la 
Sfârşit, acela se va mântui. 

Apostol 


1. Astfel că şi noi, având împrejuru-ne atâta nor de martori, să lepădăm tot ceea 
ce îngreuiază şi tot păcatul ce cu uşurinţă ne împresoară şi cu Stăruinţă Să 
alergăm la întrecerea ce ne stă înainte, 

2. cu ochii ţintă la Cel ce începe credinţa şi o desăvârşeşte, la lisus, Cel ce în 
locul bucuriei care-l stătea înainte a îndurat crucea, în disprețul ruşinii şi a 
şezut de-a dreapta tronului lui Dumnezeu. 

3. Gândiţi-vă dar la Cel ce asupră-și a răbdat de la păcătoşi o astfel de 
împotrivire, ca să nu vă lăsaţi pradă oboselii prin slăbirea sufletelor voastre. 

4, Voi încă nu v-aţi împotrivit până la sânge luptându-vă cu păcatul 

5. şi aţi uitat îndemnul care vă vorbeşte ca unor fii: Fiul meu, nu disprețui 
certarea Domnului, nici nu te descuraja atunci când EI te mustră; 

6. căci Domnul îl ceartă pe cel pe care-l iubeşte şi-l bate pe fiul căruia-i poartă 
de grijă. 

7. Dacă e să înduraţi, e pentru certarea voastră; Dumnezeu Se poartă cu voi 
precum cu nişte fii. Şi care este fiul pe care tatăl său nu-l ceartă? 

8. Dar dacă voi sunteţi scutiţi de această certare de care toţi au avut parte, atunci 
sunteţi copii nelegitimi, iar nu fii. 

9. Pe de altă parte, noi i-am avut pe părinţii noştri după trup care să ne certe şi 
pe care i-am respectat; oare nu cu atât mai mult ne vom supune Tatălui 
duhurilor şi prin aceasta să trăim? 

10. Pentru că ei ne pedepseau pentru puţine zile, după cum li se părea lor, dar 
Acesta spre folosul nostru o face, ca să ne împărtăşim de sfinţenia Lui. 

În această lună (august). ziua a douăsprezecea - Sfinţii mucenici Fotie şi 
Anichit; Sfântul cuvios Maxim mărturisitorul (Minei) 


In această zi se cântă slujba cuviosului părintelui nostru Maxim, mărturisitorul 
pentru că în ziua de 13 se odovăieşte praznicul Schimbării la față a Domnului no- 
stru lisus Hristos. 


La Vecernie 
La Doamne strigat-am... Stihirile pe 6, ale Sfinților mucenici 3 şi ale cuviosului 3. 
Stihirile mucenicilor, glasul al 4-lea: 
Podobie: Dat-ai semn celor ce... 
De foc nu v-aţi temut, nici de uneltele cele tăietoare, nici de mânia cea dobito- 
cească a nebunului judecător, nici de năvălirile leilor, nici de fierberile căldărilor, 
nici de tăierile mădularelor, nici de hotărârea cea amară a morţii, care v-a făcut pe 
voi fără de moarte, şi v-a trimis cu bună mărire către Dumnezeu cel fără de moarte, 
vitejilor pătimitori. 


Primit-aţi sfârşitul cel prea fericit, şi întru tot cinstit, şi dorit de cei vrednici, şi nă- 
dejdile cele veşnice prea vitejilor, şi ne izvorâţi nouă pâraie de minuni, care ridică 

arsura patimilor din suflet şi din trup, a celor ce cu bună credinţă, pururea săvâr- 
şesc pomenirea voastră cea de peste an, prea lăudaților. 


Fotie cel prea mărit, şi de Dumnezeu înțeleptul Anichit, doimea cea prea aleasă, cu 
strălucinile Treimu fund prea strălucită, şi prea înfrumuseţată cu frumusețile ră- 
nilor, împreună cu îngerii pururea se bucură, şi celor ce cu credinţă prăznuiesc prea 
slăvită şi sfințită pătimirea lor, le dau luminare şi milă. 


Alte Stihiri ale cuviosului, glasul al 4-lea: 
Podobie: Ca pe un viteaz... 


Pe Cel ce S-a făcut Om pentru milostivire precum bine a voit, înţelegându-se în 
două voiri şi lucrări L-ai propovăduit cuvioase Maxime, astupând gurile cele fără 
de uşă ale celor spurcaţi, care părtineau înşelăciunii, celei de o voire şi de o lucrare 
prin asuprirea diavolului care izvodise răutatea. 


Cu vinele dogmelor tale, părinte Maxime, ai sugrumat pe Pir bârfitorul cel cu înţe- 
legerea rea, şi ai suferit goniri şi scârbe, bătându-te foarte, pururea pomenite, şi 
tăindu-ţi-se limba şi mâna cea dumnezeiască, care se ridica pururea către Dumne- 
zeu, cu care scriind săvârşeai dogmele cele prea înalte. 


Limba ta cea sfântă fericite ascuţindu-se de Duhul, s-a făcut ca o trestie degrab 
scriitorului, frumos scriind cu duhul în lespezile inimilor noastre legea bunătăților 
celor dumnezeieşti, şi adeverinţa dogmelor, şi întruparea Celui ce a voit să se arate 
oamenilor în două fiinţe şi întru un lpostas. 


Slavă Tatălui şi Fiului şi Sfântului Duh, a cuviosului, glasul al 5-lea 


Mulţimile călugărilor, pe tine îndreptătorul te cinstim, Maxime părintele nostru; că 
prin tine pe cărarea cea dreaptă, cu adevărat a umbla am cunoscut. Fericit eşti că 
lui Hristos ai slujit, şi puterea vrăjmaşului ai biruit, cela ce eşti cu îngerii împreună 
vorbitor, cu drepţii şi cu cuvioşii împreună locuitor; cu care roagă-te Domnului, să 
miluiască sufletele noastre. 


Şi acum şi pururea şi în vecii vecilor, a praznicului, asemenea 
Norul cel luminos al Schimbări la faţă, a primenit negura legii, în care Moise şi 


Ile fiind, şi învrednicindu-se slavei celei mai presus de lumină, grăiau lui Dumne- 
zeu: Tu eşti Dumnezeul nostru, Impăratul veacurilor. 

La Stihoavnă 
Stihirile, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa în- 
tru care Cel dumnezeiesc se naşte. 


In muntele Taborului cu osârdie să ne apropiem, ca să vedem slava Impăratului tu- 
turor, a lui Hristos Mântuitorului nostru. 


Stih: Ale Tale sunt cerurile şi al Tău este pământul. 


Arătatu-te-ai împreună cu Moise şi cu Ilie, Mântuitorul meu, şi cu prea aleşii uce- 
nici, în muntele Taborului, mai mult decât soarele strălucind. 


Stih: Taborul și Ermonul întru numele Tău se vor bucura. 


Verhovnicii apostolilor, auzeau glasul cel părintesc, care adeverea slava Ta, Mân- 
tuitorule al meu, şi cu faţa la pământ au căzut. 


Slavă Tatălui şi Fiului şi Sfântului Duh, glasul al 6-lea 


Prea cuvioase părinte Maxime, în tot pământul a ieşit vestea isprăvilor tale; pentru 
aceasta în ceruri ai aflat plata ostenelilor tale, taberele drăceşti ai pierdut, Cetele 
îngereşti ai ajuns, a căror viață fără prihană ai urmat, îndrăznire având către Dum- 
nezeu, cere pace sufletelor noastre. 


Şi acum şi pururea şi în vecii vecilor, a praznicului, glasul al 5-lea 


Rază subțire a Dumnezeirii Tale descoperind Hristoase, celora ce împreună se sui- 
se cu tine în munte, slavei tale celei mai presus de lume părtaşi i-ai făcut. Pentru 
aceasta cu uimire au strigat: Bine este nouă a fi aicea, cu care şi noi în veci, Te lău- 
dăm pe Tine Hristoase Mântuitorule, cel ce Te-ai schimbat la faţă. 


Tropar, glasul al 4-lea: Mucenici Tăi, Doamne, întru nevoinţele lor, cununile 
nestricăciunii au dobândit de la Tine, Dumnezeul nostru. Că având tănia Ta, pe chi- 
nuitori au învins; zdrobit-au şi ale demonilor neputincioase îndrăzniri. Pentru ru- 
găciunile lor, mântuieşte sufletele noastre, Hristoase Dumnezeule. 


Slavă Tatălui şi Fiului şi Sfântului Duh, al cuviosului, glasul al 5-lea 

Îndreptătorule al Ortodoxiei, învăţătorule al dreptei cinstiri de Dumnezeu şi al 
curăţiei şi luminătorule al lumii, podoaba călugărilor cea de Dumnezeu insuflată 
Maxime, înțelepte, cu învăţăturile tale pe toți i-ai luminat. Alăută duhovnicească, 
roagă-te lui Hristos Dumnezeu ca să mântuiască sufletele noastre. 


Şi acum şi pururea şi în vecii vecilor, al praznicului 
La Utrenie 
La Dumnezeu este Domnul..., Troparul praznicului o dată şi al mucenicilor. 


Slavă Tatălui şi Fiului şi Sfântului Duh, al cuviosului. Şi acum şi pururea şi în 
vecii vecilor, al praznicului 


După întâia Catismă, Sedealna, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Năs- 
cătoare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoţilor, a grăit: Fecioara naşte şi după naştere rămâne 
iarăşi fecioară. 


Schimbarea omenească ce va să fie întru a două şi înfricoşată venirea Ta cu slavă, 
arătându-o Mântuitorule, în muntele 'Taborului 'Te-ai schimbat la faţă. Ilie şi Moise 
au grăit către Tine, şi trei ucenici, pe care împreună i-ai chemat; care văzând Stă- 
pâne slava Ta, de strălucirea Ta s-au spăimântat, cela ce ai arătat atunci acelora 
lumina Ta, luminează sufletele noastre. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
iarăşi aceasta 


După a două Catismă, Sedealna, glasul şi Podobie aceleaşi. 


În muntele Taborului schimbându-te la faţă, nor luminos întins ca un cort, pe 
apostoli cu slava Ta i-a acoperit. Pentru aceasta şi în jos la pământ se uitau, ne- 
putând răbda să vadă strălucirea slavei celei neapropiate a feţei Tale, Mântuitorule 
Hristoase Dumnezeule, Cela ce eşti fără de început, care ai arătat atunci acelora lu- 
mina Ta, luminează sufletele noastre 

Slavă Tatălui şi Fiului şi Sfântului Duh. Şi acum şi pururea şi în vecii vecilor, 
iarăşi aceasta 


Canoanele cel de al doilea al praznicului, cu Irmosul pe 6 şi ale Sfinților două, pe 
8. 


Canonul mucenicilor 
facere a lui losif 
Cântarea 1 


Irmos: Adâncul Mării Roşii, cu urme neudate, pedestru trecându-l Israel cel de 
demult, cu mâinile lui Moise în chipul Crucii, puterea lui Amalec în pustie a biruit. 


Răbdând durerile trupului, prea lăudaţilor, cu prea puternică credinţă a cugetului, 
cu bucurie v-aţi mutat la viaţa cea fără de durere, rugându-vă pururea pentru noi. 


Cu dumnezeieştile arme ale credinţei îngrădindu-te Anichite, vitejeşte ai mers spre 
împleticirea vrăjmaşilor celor fără trup, şi cu puterea cea dumnezeiască ai prăpădit 


taberele acestora. 


Luminându-te de dumnezeiască înţelegere ai ruşinat bârfirea ritorilor, şi mintea cea 
neiscusită a elinilor, şi pe sine-ţi cu totul te-ai dat spre pătimire, mărite Anichite. 


A Născătoarei 
Fecioară şi mai-nainte de naştere, şi după naştere cu adevărat, te-ai arătat prea 
curată, căci mai presus de cuvânt, ai născut pe Dumnezeu, cel ce a încununat pe 
sfinţii mucenici ce au pătimit. 
Alt Canon, al cuviosului Maxim 
facere a lui loan monahul 


Cântarea 1 


Irmos: Să cântăm Domnului, celui ce a povăţuit pe poporul Său prin Marea Roşie, 
cântare de biruinţă, că S-a prea slăvit. 

Din limba ta cea de miere curgătoare şi dulce, tot darul duhului cel de Dumnezeu 
insuflat pică-l întru mine dumnezeiescule Maxime. 


Foc arzător te-ai arătat fericite asupra eresurilor, pentru că cu râvna Duhului pe 
acestea ca pe o trestie le-ai mistuit. 


Slavă Tatălui şi Fiului şi Sfântului Duh. 


leşit-a dobitocească dogmă de o voire din voinţă păgânească, dar s-a mustrat pă- 
rinte cu cuvintele tale. 


Şi acum şi pururea şi în vecii vecilor. Amin (a Născătoarei de Dumnezeu) 
Lăudămu-te pe tine prea curată Născătoare de Dumnezeu, care întrupat ai născut pe 
prea veşnicul şi prea dumnezeiescul Cuvânt, mai presus de fire şi mai presus de 
dumnezei. 

Canonul mucenicilor 


Cântarea a 3-a 


Irmos: Se veseleşte de Tine Biserica Ta, Hristoase, strigând: Tu eşti Puterea mea, 
Doamne şi Scăparea şi Întărirea mea. 


Cu ajutorul lui Hristos, biruind oştirile vrăjmaşului, a1 primit cunună de biruinţă 
mucenice Anichite purtătorule de chinuri. 


Mucenicii lui Hristos, n-au purtat grijă de trup ca de un stricăcios, şi cu minte vite- 
jească au suferit muncile cele cumplite. 


Umplându-vă de apele cele făcătoare de viaţă, înţelepţilor mucenici, cu curgerile 
sângiurilor aţi încetat curgerile cele tulburătoare ale înşelăciunii. 


A Născătoarei 


Domnul cel ce locuieşte în ceruri, S-a sălăşluit în pântecele tău Născătoare de 
Dumnezeu, şi a gonit de la noi toată înşelăciunea. 


Alt Canon, al cuviosului Maxim 

Cântarea a 3-a 
Irmos: Tu eşti Întărirea celor ce... 


Arătatu-te-ai Maxime mare şi prea adevărat propovăduitor, al credinţei ortodoxe a 
lui Hristos, şi mucenic prin sânge. 


Fericite Maxime, tu prin pustnicie, te-ai făcut lui Dumnezeu cuviincioasă ŞI înţe- 
leaptă sălăşluire a filozofiei. 


Slavă Tatălui şi Fiului şi Sfântului Duh. 


Ca nişte râuri a izvorât limba ta, dogmele lui Hristos cele ortodoxe, Maxime prea 
fericite, hrănitule al înţelepciunii. 


Şi acum şi pururea şi în vecii vecilor. Amin (a Născătoarei de Dumnezeu) 


Pe tine toți creştinii te avem scăpare şi zid al nostru, pe tine te doxologim fără tă- 
cere, Prealăudată. 


Irmosul: Tu eşti Întărirea celor ce aleargă la Tine, Doamne; Tu eşti Lumina celor 
întunecaţi şi pe Tine te laudă duhul meu. 


Condacul și Icosul praznicului. 
Condacul cuviosului, glasul al 6-lea: 
Podobie: Rânduiala cea pentru... 


Lumina cea întreit strălucitoare sălăşluindu-se în sufletul tău, te-a arătat vas ales pe 
tine, prea fericite; căci luminos arăţi marginilor cele dumnezeieşti şi arătarea înţe- 
legerilor celor cu anevoie înţelese, Maxime fericite, luminat propovăduind tuturor 
pe Treimea cea mai presus de ființă şi fără de început. 


Icos: Temeiul preoților, treapta învățăturilor, trâmbiţa înţelepciunii, înălţarea mu- 
cenicilor, întărirea credincioşilor, Maxim cel minunat, a răsărit lumii prin dumne- 
zeiască pomenirea sa astăzi, deci sculaţi-vă toţi spre strălucirea lui, îndrăzneala şi 
râvna lăudându-i, care a arătat el pentru buna credinţă. Pentru care întru adevăr, ta- 
re păstor peste turmă s-a rânduit împotriva lupilor, pe care surpându-i cu cununi de 

biruinţă s-a încununat, propovăduind tuturor luminat pe Treimea cea mai presus de 
ființă şi fără de început. 


Sedealna mucenicilor, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe bine credincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Purtătorilor de chinuri, prin răbdarea celor cumplite înălțările vrăjmaşilor surpân- 
du-le, v-aţi sălăşluit în ceruri bucurându-vă, Fotie pururea mărite şi fericite Ani- 
chite. Pentru aceasta vă fericiţi în veacul veacului, rugându-vă lui Hristos, pentru 
noi cei ce săvârşim pomenirile voastre. 


Slavă Tatălui şi Fiului şi Sfântului Duh, a cuviosului, glasul al 3-lea 


Podobie: De frumuseţea fecioriei Tale şi de prea luminată curăţia ta Gavriil mirân- 
du-se, a strigat ţie, Născătoare de Dumnezeu: Ce laudă vrednică voi aduce Ţie? Ce 
te voi numi pe Tine ? Nu mă pricep şi mă minunez! Pentru aceasta, precum mi s-a 
poruncit, strig Ție: Bucură-te, Ceea ce eşti cu daruri dăruită! 


Isprăvile petrecerii tale, cu adevărat luminează paşii tuturor, celor ce cu credinţă 
urmează ţie, părinte Maxime. Pentru aceea cu rugăciunile tale fericite, pe cei ce din 
dragoste pururea te fericesc pe tine, păzeşte-i de toată strâmtorarea, rugând pe Hri- 
stos cel Bun, vrednicule de minune. 


Și acum şi pururea şi în vecii vecilor, a praznicului, glasul şi Podobia asemenea. 
In muntele 'Taborului schimbându-te la față Cuvinte al lui Dumnezeu, precum s-a 
putut ai arătat ucenicilor Tăi strălucirea slavei Tale celei dumnezeieşti, cu care lu- 
minându-ne şi noi, Te lăudăm pe Tine, unule neschimbate şi fără de moarte Doa- 
mne, şi cu credinţă strigăm către Tine: Slavă Hristoase, Impărăției Tale. 

Canonul mucenicilor 


Cântarea a 4-a 


Irmos: Ridicat pe Cruce văzându-Te Biserica pe Tine, Soarele dreptății, a stat în- 
tru a sa rânduială precum se cuvine, grăind: Slavă puterii Tale, Doamne. 

Aprinzându-vă de dragostea lui Dumnezeu, cu osârdie aţi intrat în văpaia focului, 
rămânând nearşi cu roua Duhului, nebiruiţilor mucenici, dumnezeieştilor mijlo- 
citori pentru sufletele noastre. 


Prin feluri de chipuri zgâriindu-se pătimitorii, s-au lepădat de trup, căci cu toată 
mintea priveau spre Dumnezeu, care prin credinţă le da lor răbdare. 


Ca nişte turnuri prea tari ale bunei credinţe, zidurile vrăjmaşului le-aţi surpat, şi v- 
aţi făcut cetăţeni cetăţii celei dumnezeieşti, mucenicilor strigând: Slavă puterii Ta- 
le, Doamne. 

Nu aţi dormitat mucenicilor cu dormitarea păgânătăţu, ci cu dumnezeiască pri- 
veghere, prin dar aţi ridicat la lumina cunoştinţei de Dumnezeu, pe cei ce dormeau 
totdeauna în moarte. 


A Născătoarei 


Ca o frumoasă ai născut pe cel frumos, Maică Fecioară prea curată, care prea fru- 
moşi a arătat pe mucenicii care tare au pătimit, şi au risipit nedumnezeirea. 


Alt Canon, al cuviosului Maxim 
Cântarea a 4-a 


Irmos: Auzit-am Doamne Taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


Pământenii te cinstesc pe tine, şi Cetele cereşti se minunează de tine, căci prin iubi- 
rea înţelepciunii, ca un fără de trup te-ai arătat părinte Maxime. 


Crud este muncitorul, dar răbdarea ta este neînfricoşată. Pentru aceasta tu te-ai 
fericit, iar acesta s-a prăpădit, părinte Maxime. 


Doimea ucenicilor cea prea fericită, împreună a pătimit cu tine Maxime, arătându- 
se dimpreună părtaşi chinurilor, pentru care şi darul deopotrivă a dobândit. 


Slavă Tatălui şi Fiului şi Sfântului Duh. 


Cu curgerea sângelui tău adăpându-se Biserica lui Hristos, înfloreşte părintească 
dogma dumnezeieştii tale seminţe, cuvioase Maxime. 

Şi acum şi pururea şi în vecii vecilor. Amin (a Născătoarei de Dumnezeu) 


Holdă nearată, care ai odrăslit Spicul cel de viaţă făcător, care dă lumii viaţă, Năs- 
cătoare de Dumnezeu mântuieşte pe cei ce te laudă pe tine. 


Canonul mucenicilor 
Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă, care întorci 
din întunericul necunoştinţei pe cei ce Te laudă pe Tine cu credinţă. 


De mulțimea de bătăi omorându-se trupul tău Anichite, cu cuviinţă ţi-a pricinuit 
neîmbătrânită şi nemuritoare viață, prea fericite. 


Făcutu-te-ai nemistuit de focul cel arzător, o Fotie părtaşule al luminii celei 
dumnezeieşti, şi fiule adevărat al zilei celei neapuse. 


Mucenicii cei măriţi, cu tot sufletul dorind de veselia celor veşnice, cu totul au le- 
pădat cele trecătoare. 


A Născătoarei 


Cine poate a tâlcui taina ta o Stăpână de Dumnezeu Născătoare ? Căci pe Dumne- 
zeu negrăit L-ai născut mai presus de minte şi de cuvânt. 


Alt Canon, al cuviosului Maxim 
Cântarea a 5-a 
Irmos: Mânecând strigăm ţie... 


Maxim cel ce a adunat cunoştinţa celor pământeşti şi a celor cereşti, după dreptate 
se numeşte filozof. 


Prin dragostea înţelepciunii celei mai bune, următor prea ales te-ai arătat lui Hri- 
stos, pururea mărite Maxime. 


Slavă Tatălui şi Fiului şi Sfântului Duh. 

Prin nebunia tiranului izgonit te-ai făcut, dar ai aflat mângâiere pe Hristos, Maxime 
fericite. 


Şi acum şi pururea şi în vecii vecilor. Amin (a Născătoarei de Dumnezeu) 


Alină valul cel nestatornic al patimilor mele, ceea ce ai născut pe Dumnezeu ocâr- 
muitorul şi Domnul. 


Canonul mucenicilor 
Cântarea a 6-a 
Irmos: Jertfi-voi Ţie, Doamne, cu glas de laudă strigă către Tine, Biserica cură- 
țindu-se de spurcatul sânge al demonilor, cu Sângele cel curs, prin milostivire, din 


coasta Ta. 


Zeâriindu-te fără de milă te-ai înălțat pe lemn, lepădând greutatea omorâciunii, 
îmbrăcându-te din Cer cu podoabă dumnezeiască, mucenice Anichite. 


Când erau tare legaţi sfinţii, au rupt legăturile înşelăciunii, şi cu dumnezeieşti lan- 
ţurile suferinţei şi ale răbdării, au sugrumat pe părtinitorul întunericului. 


Ca nişte mari luminători v-aţi arătat, luminând toată făptura cu strălucirile tămă- 
duirilor, şi cu razele nevoinţelor celor dumnezeieşti, purtătorilor de chinuri ai lui 
Hristos viteji. 


A Născătoarei 


Peste legile firii Preacurată ai născut pe adevăratul puitorul legii, pe care roagă-L 
ca să miluiască sufletul meu, cel biruit de legea păcatului, şi să mă mântuiască. 


Alt Canon, al cuviosului Maxim 
Cântarea a 6-a 
Irmos: Haină luminoasă dă-mi mie... 


Aducând lui Dumnezeu rugăciune neîncetată purtătorule de Dumnezeu, mân- 
tuieşte-ne pe noi din patimi, şi din stricăciunea sufletului şi a trupului. 

Tot izvorul eresului cel noroios se usucă, îngrădindu-se de dulceaţa limbii tale, 
pururea mărite Maxime. 


Slavă Tatălui şi Fiului şi Sfântului Duh. 


Curăţeşte-mă unule Bunule Hristoase pe mine, şi cu rugăciunile cuviosului tău 
Maxim, izvorăşte întru inima mea izvorul darului. 


Şi acum şi pururea şi în vecii vecilor. Amin (a Născătoarei de Dumnezeu) 


Ceea ce prin cuvânt singură ai născut cu trup pe Cuvântul, rugămu-ne: Mântuieşte 
din cursele vrăjmaşului sufletele noastre. 


Irmosul: Haină luminoasă dă-mi mie, Cel ce Te îmbraci cu lumina ca şi cu o hai- 
nă, Mult Milostive Hristoase, Dumnezeul nostru. 


Condac, glasul al 2-lea: 
Podobie: Cele de sus căutând de tot necazul ne izbăvim, de Dumnezeu Născătoare. 


Pe dumnezeieştii ostaşi să-i lăudăm credincioşii; perechea slavei lui Hristos cu cân- 
tări să o cinstim, şi ca pe nişte tari propovăduitori ai bunei cinstiri, şi iubitori de 
Dumnezeu cu adevărat, toți iubitorii de nevoinţă întru laude de cântări să-i încu- 
nunăm pe dânşii. 


Icos: Fiind pământ şi cenuşă, şi putrejune şi vierme, prin urâte şi spurcate fapte şi 
cugete, te rog pe tine unule lubitorule de oameni, şi la Tine cad ca să mă curăţeşti 
pe mine cu buretele îndurărilor Tale, Hristoase, de întinăciunea ce am adunat cu 
lucrurile şi cu cuvintele. Şi cu strălucirea darului Tău să luminezi întunecată mintea 
mea, ca după vrednicie Mântuitorule spunând împotrivirea mucenicilor, întru laude 
de cântări să-i încununezi pe dânşii. 


Sinaxar 


Intru această lună, în ziua a doisprezecea, pomenirea Sfinţilor mucenici Fotie şi 
Anichit. 


Stih: Pe Anichit şi pe Fotie împreună focul îi topeşte, 
Pe care casa luminii ca pe nebiruiţi îi sălăşluieşte. 
Fotie şi Anichit în a douăsprezecea zi, 

Prin arderea focului se săvârşi. 


Aceştia au fost în zilele împăratului Dioclețian. Deci Sfântul Fotie era nepot Sfân- 
tului Anichit. Şi făcând Dioclețian în Nicomidia vorbă împotriva creştinilor cu 
răspunsuri şi cu laude, fiind de faţă tot sfatul sinclitului, şi punând la mijloc mul- 
țime de unelte de munci, şi îngrozind că în tot felul va strica pe cei ce vor chema 
numele lui Hristos, şi cum că va izgoni pe creştini din tot locul, și hulind foarte 
împotriva slavei Unuia-Născut Fiului lui Dumnezeu, unde atuncea fiind de faţă 
Sfântul mucenic al lui Hristos, Anichit, nu se spăimântă de înfricoşările tiranului, 
ci se mărturisi pe sine cu îndrăzneală că este creştin, ocărând rătăcirea idolilor, şi 
zicând că sunt surzi şi nesimţitori, cei ce se închină lor şi-i cinstesc. 


Pentru care cuvinte puse de-l bătu cu vine de bou, atâta, câţi s-a rupt cărnurile de i 
se vedeau oasele. După aceea deteră drumul asupra lui unui leu, pe care văzându-l 
sfântul, unde răcnea tare cu groază, şi cu mare şi mânioasă pornire, s-a spăimântat. 
Iar leul apropiindu-se de dânsul, se arătă mai blând de cum ar fi fost o oaie, şi ca şi 
cum i-ar fi fost milă de sfântul, ştergea ca şi cu un burete cu piciorul său cel drept, 
sudoarea ce curgea pe obrazul sfântului de frică; atunci dar mucenicul trimițând 
mulțumire la Dumnezeu, la sfârşitul rugăciunii sale, s-a făcut cutremur, şi de cutre- 
mur căzând idolul lui Iraclie, se făcu ca praful, şi căzând şi o parte a cetăţii Nico- 
midiei, a omorât pe mulți din elini. 


Deci poruncind împăratul să 1 se taie capul, şi de vreme ce muncitorul acela şi uci- 
gaşul ce vrea să-l piarză, rămase înlemnit, neputând mâna lui să aducă sabia, 
schimbă tiranul judecata, şi legă pe sfântul la o roată, dându-i foc dedesubt, de care 
rupându-i-se carnea şi arzând, se rugă la Dumnezeu, de se rupseră legăturile, şi 
stătu roata, şi se stinse focul. 


Atuncea şi nepotul său Fotie, alergând la dânsul, îl îmbrăţişă, tată şi unchi nu- 
mindu-l, deci legându-l şi pe el împreună cu sfântul în legături de fier, au fost bă- 
gaţi amândoi în temniţă. 


După aceea scoţându-i au fost strujiți şi arşi, şi împroşcaţi cu pietre la privelişte de 
norod, şi fiind păzit nevătămaţi de atâtea rele, au fost legaţi cu picioarele de lemne, 
şi s-a poruncit să fie târâţi de cai sălbatici. Şi după aceea iarăşi au fost bătuţi rău, şi 
frecaţi pe răni cu sare amestecată cu oţet; şi aşa au fost osândiți să zacă trei ani în 
temniţă, necăutaţi şi neîngrijiți. 

Şi după ce se uscară întru atâta, aprinse tiranul baia ce-i zic a lui Antonin, ŞI-I în- 
chise într-însa trei zile, care crăpând prin locurile cele ascunse, din rugăciunea 

sfinților, şi desfăcându-se unde era tăria ei, ieşi multă apă, cât se afla ei în loc ca 
acela răcoros, iar nu ars nici cu foc. 


Deci după acestea se meşteşugi Dioclețian, şi făcu un cuptor ca o honic, întărindu-l 
pe nişte stâlpi de fier, în care băgându-i, îşi primiră sfârşitul chinuirii, lor şi cunu- 
nile biruinţei. 

Însă spun că, atunci când i-au băgat în cuptor au fost cu suflet trei zile, şi trăgându- 
le trupurile afară din cuptor cu ostii de fier, erau întregi, nefiind arşi de foc nici la 
păr. 


Tot în această zi, Sfinţii mucenici Pamfil şi Capiton, care de sabie s-au săvârşit. 


Stih: Cei ce zac pe pământ, şi cu sânge prăfuit sunt amestecați, 
Pamfil şi Capiton de sabie sunt tăiaţi. 


Tot în această zi, prea cuvioşii Serghie şi Ştefan, care cu pace s-au săvârşit, 


Stih: Lui Serghie şi Ştefan deopotrivă le sunt sudorile, 
Și dar după cuviinţă, de asemenea şi cununile. 


Tot în această zi, cuviosul Palamon, care cu pace S-a săvârşit. 


Stih: Palamon şi-a dat sufletul în palmele lui Dumnezeu cu mărire, 
Neţinut arătându-se, de palmele cele de suflet vătămătoare. 


Tot în această zi, Sfinţii doisprezece mucenici cei din ostaşii care criteni fiind, de 
sabie s-au săvârşit. 


Stih: Număr de mucenici din Crit prin sabie se nevoiesc, 
Cari întocmai la număr cu ucenicii lui Hristos se găsesc. 


Tot în această zi, cuviosul Castor, care cu pace S-a săvârşit. 


Stih: Marele Castor, dumnezeiescul fitil s-a stins, 
Lăsându-şi viaţa, precum untuldelemn în foc fiind aprins. 


Tot în această zi, Sfinţii treizeci şi trei de mucenici cei din Palestina, care prin 
foc s-au săvârşit. 


Ar De Dr dr dr dr Dr dr d Dr Dr dr dr de de dr dr A de dr dr A A 


Xp PP PP 0 E E IE IP IP 3 E E IE II IE E XX 


Jr De De De De dr De e De De de De Dr Dr De De De De e De de e Ar A d 


XP PP 2 0 E 3 IP IP 3 e IE IE II IE E XX 


Stih: Intărită oarecare ostăşie şi împreună într-armare nu mică, 
De sabie căzând, oştile drăceşti le surpă. 


Cu ale lor sfinte rugăciuni, Doamne miluieşte-ne, şi ne mântuieşte pe noi, Amin. 
Canonul mucenicilor 
Cântarea a 7-a 


Irmos: Tinerii lui Avraam oarecând în Babilon, văpaia cuptorului au călcat, cu 
laude cântând: Dumnezeul părinților noştri, bine eşti cuvântat! 


Săvârşind lupta cea străină, măriţilor, cu adevărat străini v-aţi arătat de cugetările 
trupului şi împreună cetăţeni cu îngerii, şi împreună moştenitori cu Hristos, mu- 
cenici cei cu nume mare. 


Cu suferirea şi cu răbdarea, aţi biruit vrăjmăşiile tuturor vrăjmaşilor celor fără 
Dumnezeu, şi făcându-vă străluciți cu durerile, v-aţi mutat către Lumina cea nea- 
pusă, pururea pomeniţilor. 


Prea lăudații mucenici făcându-se Biserică Treimii celei mai presus de dumnezei, 
vitejeşte la pământ au surpat stâlpii şi bisericile celor fără de Dumnezeu, şi către 
Biserica cea cerească s-au mutat bucurându-se. 


A Născătoarei 


Ca o mai desfătată decât cerurile, mai presus de minte ai primit pe Cuvântul cel ce 
nu încape nicăirea, care întru lărgimea vieţii celei dumnezeieşti, bagă pe cei ce că- 
lătoresc pe calea cea prea strâmtă, prea curată Fecioară. 


Alt Canon, al cuviosului Maxim 
Cântarea a 7-a 


Irmos: Tinerii cei ce au mers din ludeea în Babilon, oarecând, cu credinţa Treimi 
văpaia cuptorului au călcat-o, cântând: Dumnezeul părinților noştri, bine eşti cu- 
vântat. 

O fire a Treimii ai zis, o voire, o lucrare; iar ale lui Dumnezeu, celui ce S-a în- 
trupat, două firi, două voiri şi două lucrări ai propovăduit, strigând: Bine eşti 
cuvântat, Dumnezeul părinţilor noştri. 

Nu două voiri despărțite, prin împotrivirea minţii, ci mai ales despărțite cu felu- 
rimea cea firească ai propovăduit părinte, strigând: Dumnezeule al părinţilor, bine 
eşti cuvântat. 


Slavă Tatălui şi Fiului şi Sfântului Duh. 


Ținând dumnezeieştile tale cuvinte părinte ca pe un stâlp al Ortodoxiei, cinstim pe 
Unul din Treime în două firi şi în două voiri, strigând: Bine eşti cuvântat, Dumne- 
zeul părinţilor noştri. 


Şi acum şi pururea şi în vecii vecilor. Amin (a Născătoarei de Dumnezeu) 


Știind două lucrări părinte, ale lui Dumnezeu, celui ce S-a întrupat pentru milos- 
tivire, două voiri singure stăpânitoare învăţându-ne de la tine cântăm: Bine eşti 
cuvântat, Dumnezeul părinţilor noştri. 


Canonul mucenicilor 
Cântarea a 8-a 


Irmos: Mâinile întinzându-şi Daniel în groapă, gurile leilor cele deschise le-a 
închis iar puterea focului au stins-o, încingându-se cu fapta bună, tinerii cei iubitori 
de dreapta cinstire de Dumnezeu, strigând: Binecuvântaţi toate lucrurile Domnului 
pe Domnul. 


Minte vitejească arătând, înţelepţilor, de năvălirile fiarelor nu v-aţi spăimântat, de 
fierberile căldărilor nu v-aţi înfricoşat, nici de tăierile mădularelor, şi nici de chi- 
nurile muncilor, strigând: Toate lucrurile lăudaţi pe Domnul. 


Patimile credincioşilor vindecaţi prin patimile voastre, sfinților, închipuind patima 
cea fericită şi bolile le curăţiţi, şi goniți duhurile cele cumplite, strigând: Binecu- 
vântaţi toate lucrurile Domnului pe DomnuL 


Prea frumoasă doimea pătimitorilor, a mărturisit pe Treimea cea nezidită, şi cu 
adevărat a pierdut tabăra cea nenumărată a vrăjmaşilor, şi s-a împreunat cu mulţi- 
mile cele înţelegătoare, cântând: Binecuvântaţi toate lucrurile Domnului pe Dom- 
nul. 


A Născătoarei 

Preasfântă Fecioară, care ai născut pe Sfântul Dumnezeu, cel ce cu darul a încu- 
nunat pe Sfinţii mucenici, izbăveşte-ne şi ne sfinţeşte pe noi, care cu osârdie 
cântăm: Binecuvântaţi toate lucrurile Domnului pe Domnul. 


Alt Canon, al cuviosului Maxim 
Cântarea a 8-a 
Irmos: Cei ce s-au făcut cu darul... 
Cu totul iubind pe Cel ce a iubit neamul omenesc, ţi-ai ridicat Crucea, fericite, şi 
cu Dânsul dimpreună te-ai răstignit, strigând: Binecuvântaţi toate lucrurile pe 
Domnul, şi-L prea înălţaţi întru toţi vecii. 
Înstrăinându-te, fericite, de toată pofta cea purtătoare de moarte, te-ai făcut pe si- 
neţi cu totul neîntinată oglindă dumnezeiască, cântând: Binecuvântaţi toate lucru- 
rile pe Domnul, şi-L prea înălţaţi întru toţi vecii. 
De cruzimea neîmblânzitului şi răului credincios tiran nu te-ai îngrozit, ci ca un 
turn al Ortodoxiei ai stătut neplecat şi neclintit, cântând: Binecuvântaţi toate lucru- 
rile pe Domnul, şi-L prea înălţaţi întru toţi vecii. 
Binecuvântăm pe Tatăl şi pe Fiul şi pe Sfântul Duh, Domnul. 
Primind rază purtătoare de viaţă dintru o Dumnezeire cu trei Ipostasuri, te-ai arătat 
soare celor dintru întuneric şi celor rătăciţi, cântând: Binecuvântaţi toate lucrurile 
Domnului pe Domnul, şi-L prea înălţaţi întru toţi vecii. 
Şi acum şi pururea şi în vecii vecilor. Amin (a Născătoarei de Dumnezeu) 
Arătatu-te-ai Fecioară fiică lui Adam celui căzut, iar lui Dumnezeu Maică, celui ce 
a înnoit fiinţa mea, pe care toate lucrurile II lăudăm ca pe Domnul, şi-L prea înăl- 
țăm întru toţi vecii. 


Irmosul: 


Să lăudăm, să binecuvântăm şi să ne închinăm Domnului cântându-l şi prea înăl- 
țându-L pe Dânsul întru toţi vecii. 

Cei ce s-au făcut cu darul tău biruitori tiranului şi văpăii, tinerii cei ce au păzit foa- 
rte poruncile tale, au strigat: Binecuvântaţi toate lucrurile Domnului pe Domnul. 


Canonul mucenicilor 

Cântarea a 9-a 
Irmos: Hristos, Piatra cea netăiată de mână, cea din capul unghiului, din tine, Fe- 
cioară, munte netăiat, S-a tăiat, adunând firile cele osebite pentru aceasta bucu- 
rându-ne, pe tine, Născătoare de Dumnezeu, te mărim. 
lată ziua cea strălucită şi purtătoare de lumină, şi plină de dar a dumnezeiescului 
Fotie şi a lui Anichit a strălucit, luminând pe toţi cei ce cinstesc într-însa patimile 
lor, cele cu raze luminoase. 
Arătatu-v-aţi ca nişte Jăratece, arzând toată materia răutăţii; arătatu-v-aţi ca nişte 
cinstiți miei, de bunăvoie junghiindu-vă, şi Mielului celui ce ridică păcatele lumii 
aducându-vă. 
Rănile voastre purtătorilor de chinuri, şi patimile şi durerile, şi răbdarea cea mai 
presus de minte, şi luptele şi săvârşirea cu prea bună slăvire mărindu-le, astăzi toți 
ne veselim. 
Purtătorii de chinuri cei frumoşi, cu cuvioşie ca nişte trandafiri au înflorit în văile 
cele muceniceşti, şi miresmează întru Duhul inimile celor binecredincioşi, pierzând 
înşelăciunea cea răutăcioasă. 
A Născătoarei 
Luminează-ne pe noi Fecioară, care ai născut Lumina cea neapropiată, umple-ne de 
veselie şi de bucurie, şi de dumnezeiasca cunoştinţă, pe noi cei ce cu inimă curată, 
şi cu minte bine credincioasă te fericim pe tine. 

Alt Canon, al cuviosului Maxim 


Cântarea a 9-a 


Irmos: Naşterea pururea Fecioarei... 

Biserica lui Hristos, şi acum şi în veci, cu glas prea luminat încă propovăduieşte 
dogmele tale cele de Dumnezeu insuflate, ca şi sângele lui Abel prea fericite şi 
prea mărite Maxime. 


Tăiatu-s-a mâna ta, dar prin deget dumnezeiesc, scrie credinţa cea bine credincioa- 
să în inimi ca printr-un condei şi cerneală cu limba tăiată, şi cu cuviosul tău sânge, 
prea fericite. 

Se cântă în lume dumnezeiască îndrăzneala ta, şi focul cel din inimă al dumne- 
zeieştii dragostei tale; pentru care prea cu osârdie ai suferit vărsarea sângelui, cu- 
vioase Maxime. 

Slavă Tatălui şi Fiului şi Sfântului Duh. 

Stai înaintea divanului celui dumnezeiesc împreună cu mucenicii, cu care te-ai 
împărtăşit râvnei credinţei, părinte, făcându-ne şi pe noi casnici Stăpânului, şi 
următori ţie lăsându-ne. 

Şi acum şi pururea şi în vecii vecilor. Amin (a Născătoarei de Dumnezeu) 

Arma noastră tu eşti Născătoare de Dumnezeu, şi zidul. Tu eşti sprijineală celor ce 
aleargă la tine, pe tine şi acum spre solire te îndemnăm, ca să ne izbăvim de vrăj- 
maşii noştri. 

Irmosul: Naşterea pururea Fecioarei, ceea ce s-a arătat mai înainte dătătorului de 
Lege în munte prin foc şi prin rug, spre izbăvirea noastră a credincioşilor, cu cân- 
tări neîncetat o mărim. 

Luminânda: 

Podobie: Femei auziţi... 

Adâncurile judecăților Tale, Mântuitorule, s-au cercat de Duhul; iar adâncurile 
Duhului, le-a cercat cu Duhul şi cu puterea Maxim ca un vrednic filozof. Pentru 
aceasta propovăduindu-ţi două voiri şi lucrări ale Tale, luminat acum se cinsteşte. 


Slavă Tatălui şi Fiului şi Sfântului Duh. 


Altă Luminândă: 


Ar Dr Dr dr dr de Dr dr d Dr Dr dr dr de de dr dr A de dr dr A A 


Xp XP XP IP 3 3 2 2 E IP 3 3 2 E 0 E IP IP IE E IP e XXX 


Je De De de De dr De e De De de De Dr Dr De De De De e de de e Ar A rd 


XP PP 0 E E 3 IP IP 3 5 IE IE II E E XX 


Podobie: Lumină neschimbată... 
Lumină s-a făcut noroadelor mărturia lui Fotie şi a lui Anichit, cei ce prin chinuri 
au biruit înşelăciunea, teologhisind două naşteri ale lui Hristos, pe care dimpreună 
să-i lăudăm. 
Şi acum şi pururea şi în vecii vecilor, a praznicului 
Cuvântule, cela ce eşti lumină neschimbată a Tatălui luminii Celui nenăscut, întru 
arătată lumina ta, astăzi în Tabor am văzut lumină pe Tatăl, lumină şi pe Duhul, 
care aduce la lumină toată făptura. 

La Stihoavnă 


Stihirile, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa în- 
tru care Cel dumnezeiesc se naşte. 


Văzând Moise în muntele Taborului, Mântuitorule Dumnezeirea Ta, striga: Umbra 
a trecut şi darul a venit. 


Stih: Ale Tale sunt cerurile şi al Tău este pământul. 


Ie şi Moise în muntele Taborului povesteau slava Ta, pe care vreai să o plineşti 
pentru noi, lubitorule de oameni. 


Stih: Taborul şi Ermonul întru numele Tău se vor bucura. 


Fulgerul dumnezeieştii feţei Tale, Mântuitorule, cei trei ucenici ai Tăi neputând să- 
| vadă, de frică la pământ au căzut. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
asemenea 


Înalță cornul binecredincioşilor creştini, Împărate al tuturor, Milostive Mântui- 
torule, şi le dă biruinţă, pentru rugăciunile celeia ce Te-a născut pe Tine. 


Şi cealaltă slujbă a Utrenie: după rânduială şi Otpustul. 


La Liturghie 

Fericirile Praznicului, Cântarea a 7-a şi 8-a, dintru amândouă Canoanele, cu Irmo- 
sul pe 6. Şi celelalte ale Sfintei Liturghii. 

Canon de rugăciune către Sfinţii mucenici Fotie şi Anichit 


Canon de rugăciune către Sfinţii doctori fără de arginţi şi mucenici Fotie şi Anichit 
(s.v. 12 august / s.n. 25 august): 


https://www.academia.edu/43876096/Canon_de_rug %C4% 83ciune_c9%C4% 83tre_Sfin % 
C5%A3ii_doctori_f% C4% 83r % C4% 83_de_argin So C5% A3i_%o C5%9Fi_mucenici_Fotie 
SC59%9Fi_Anichit_12_august 


https://archive.org/details/canon_202110 


https://www.slideshare.net/slideshow/canon-de-rugaciune-catre-sfintii-doctori-fara-de- 
arginti-si-mucenici-fotie-si-anichit-s-v-12-august-s-n-25-august/270938507 


ie e se 
Canon de rugăciune la Sfinţii mucenici Fotie şi Anichit - 12 august - slujitor Dani: 
https://www.youtube.com/watch?v=pkO0ADyCHbaE 


&&& 
Troparul Sfinţilor mucenici Fotie şi Anichit, glasul al 4-lea: Mucenicii Tăi, Doa- 
mne, întru nevoinţele lor, cununile nestricăciunii au dobândit de la Tine, Dumne- 
zeul nostru. Că având tăria Ta, pe chinuitori au învins; zdrobit-au şi ale demonilor 
neputincioase îndrăzniri pentru rugăciunile lor, mântuieşte sufletele noastre, Hri- 
stoase Dumnezeule. 

facere a lui losif 
Cântarea 1 


Irmos: Adâncul Mării Roşii, cu urme neudate, pedestru trecându-l Israel cel de 
demult, cu mâinile lui Moise în chipul Crucii, puterea lui Amalec în pustie a biruit. 


Stih: Sfinţilor mucenici, rugaţi-vă lui Dumnezeu pentru noi. 


Răbdând durerile trupului, prea lăudaţilor, cu prea puternica credinţă a cugetului, 
cu bucurie v-aţi mutat la viaţa cea fără de durere, rugându-vă pururea pentru noi. 


Stih: Sfinţilor mucenici, rugaţi-vă lui Dumnezeu pentru noi. 

Cu dumnezeieştile arme ale credinţei îngrădindu-te, Sfinte Anichit, vitejeşte ai 
mers spre împletirea vrăjmaşilor celor fără de trup şi cu puterea cea Dumnezeiască, 
al prăpădit taberele acestora. 

Stih: Sfinţilor mucenici, rugaţi-vă lui Dumnezeu pentru noi. 

Luminându-te de dumnezeiască înţelegere, ai ruşinat bârfirea ritorilor şi mintea cea 
neiscusită a elinilor şi pe tine cu totul te-ai dat spre pătimire, mărite mucenice 
Anichit. 

Stih: Preasfântă Născătoare de Dumnezeu, miluieşte-ne pe noi. 

Fecioară şi mai înainte de naştere şi după naştere cu adevărat te-ai arătat, prea 
curată căci, mai presus de cuvânt, ai născut pe Dumnezeu, cel ce a încununat pe 
sfinţii mucenici care au pătimit. 


Cântarea a 3-a 


Irmos: Se veseleşte de Tine Biserica Ta, Hristoase, strigând: Tu eşti Puterea mea, 
Doamne şi Scăparea şi Întărirea mea. 


Stih: Sfinţilor mucenici, rugaţi-vă lui Dumnezeu pentru noi. 


Cu ajutorul lui Hristos biruind oştirile vrăjmaşului, ai primit cunună de biruinţă, 
mucenice Anichit, purtătorule de chinuri. 


Stih: Sfinţilor mucenici, rugaţi-vă lui Dumnezeu pentru noi. 

Mucenicii lui Hristos n-au purtat grijă de trup ca de un lucru stricăcios, ci cu minte 
vitejească au suferit chinurile cele cumplite. 


Stih: Sfinţilor mucenici, rugaţi-vă lui Dumnezeu pentru noi. 


Umplându-vă de apele cele făcătoare de viaţă, înţelepților mucenici, cu curgerile 
sângiuirilor voastre aţi făcut să înceteze curgerile cele tulburătoare ale înşelăciunii. 


Stih: Preasfântă Născătoare de Dumnezeu, miluieşte-ne pe noi. 


Domnul, cel ce locuieşte în ceruri, S-a sălăşluit în pântecele tău, Născătoare de 
Dumnezeu şi a gonit de la noi toată înşelăciunea. 


Cântarea a 4-a 


Irmos: Ridicat pe Cruce văzându-Te Biserica pe Tine, Soarele dreptăţii, a stat 
întru a sa rânduială precum se cuvine, grăind: Slavă puterii Tale, Doamne. 


Stih: Sfinţilor mucenici, rugaţi-vă lui Dumnezeu pentru noi. 

Aprinzându-vă de dragostea lui Dumnezeu, cu osârdie aţi intrat în văpaia focului, 
rămânând nearşi cu roua Duhului, nebiruiților mucenici şi dumnezeieştilor mij- 
locitori pentru sufletele noastre. 


Stih: Sfinţilor mucenici, rugaţi-vă lui Dumnezeu pentru noi. 


Prin multe feluri fiind chinuiţi, pătimitorii s-au lepădat de trup, căci cu toată mintea 
priveau spre Dumnezeu, care prin credinţă le dă lor răbdare. 


Stih: Sfinţilor mucenici, rugaţi-vă lui Dumnezeu pentru noi. 

Ca nişte turnuri prea tari ale dreptei credinţe aţi surpat zidurile vrăjmaşului şi v-aţi 
făcut cetăţeni ai Cetăţii celei dumnezeieşti, mucenicilor, grăind: Slavă puterii Tale, 
Doamne. 

Stih: Sfinţilor mucenici, rugaţi-vă lui Dumnezeu pentru noi. 

Nu aţi dormitat, mucenicilor, cu dormitarea păgânătății, ci cu dumnezeiască 


priveghere, prin dar aţi ridicat la lumina cunoştinţei de Dumnezeu pe cei ce dor- 
mitau totdeauna în moarte. 

Stih: Preasfântă Născătoare de Dumnezeu, miluieşte-ne pe noi. 


Ca o frumoasă ai născut Maică Fecioară prea curată, pe Cel frumos, care prea 
frumoşi a arătat pe mucenicii care tare au pătimit şi au risipit necredinţa. 


Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă, care întorci 
din întunericul necunoştinţei pe cei ce Te laudă pe Tine cu credinţă. 


Stih: Sfinţilor mucenici, rugaţi-vă lui Dumnezeu pentru noi. 


De mulţimea de bătăi fiind omorât trupul tău, Sfinte mucenice Anichit, cu cuviință 
ţi-ai pricinuit viaţa cea neîmbătrânitoare şi nemuritoare, prea fericite. 


Stih: Sfinţilor mucenici, rugaţi-vă lui Dumnezeu pentru noi. 


Te-ai arătat nemistuit de focul cel arzător, Sfinte mucenice Fotie părtaşule al 
Luminii celei dumnezeieşti şi fiu adevărat al zilei celei neapuse. 


Stih: Sfinţilor mucenici, rugaţi-vă lui Dumnezeu pentru noi. 


Mucenicii cei măriţi, cu tot sufletul dorind de veselia celor vecuitoare, au lepădat 
cu totul cele trecătoare. 


Stih: Preasfântă Născătoare de Dumnezeu, miluieşte-ne pe noi. 


Cine poate a tâlcui Taina ta, Stăpână, de Dumnezeu Născătoare? Căci pe Dumne- 
zeu în chip de negrăit L-ai născut mai presus de minte şi de cuvânt. 


Cântarea a 6-a 

Irmos: Jertfi-voi Ţie, Doamne, cu glas de laudă strigă către Tine Biserica, cură- 
țindu-se de spurcatul sânge al demonilor, cu Sângele cel curs, prin milostivire, din 
coasta Ta. 


Stih: Sfinţilor mucenici, rugaţi-vă lui Dumnezeu pentru noi. 


Schingiuit fiind fără de milă ai fost înălțat pe lemn, lepădând greutatea omorârii, ai 
fost îmbrăcat din cer cu podoabă Dumnezeiască, Sfinte mucenice Anichit. 

Stih: Sfinţilor mucenici, rugaţi-vă lui Dumnezeu pentru noi. 


Când erau tare legaţi sfinţii, au rupt legăturile înşelăciunii şi cu dumnezeieştile 
lanţuri ale suferinţei şi ale răbdării, au sugrumat pe părtinitorul întunericului. 


Stih: Sfinţilor mucenici, rugaţi-vă lui Dumnezeu pentru noi. 

Ca nişte mari luminători v-aţi arătat, luminând toată făptura cu strălucirile tămă- 
duirilor şi cu razele nevoinţelor celor dumnezeieşti, purtătorilor de chinuri, ai lui 
Hristos viteji. 

Stih: Preasfântă Născătoare de Dumnezeu, miluieşte-ne pe noi. 

Peste legile firii, Preacurată, ai născut pe Adevăratul dătător al Legii, pe care 
roagă-L să miluiască sufletul meu, cel biruit de legea păcatului şi să mă mân- 
tuiască. 

Condac, glasul al 2-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Pe dumnezeieştii ostaşi să-i lăudăm, credincioşii; perechea slavei lui Hristos cu 
cântări să o cinstim şi ca pe nişte propovăduitori tari ai bunei cinstiri şi iubitori de 
Dumnezeu cu adevărat, toţi iubitorii de nevoinţă în laude de cântări să-i încununăm 
pe dânşii. 

Cântarea a 7-a 


Irmos: Tinerii lui Avraam oarecând în Babilon, văpaia cuptorului au călcat, cu 
laude cântând: Dumnezeul părinţilor noştri, bine eşti cuvântat! 


Stih: Sfinţilor mucenici, rugaţi-vă lui Dumnezeu pentru noi. 
Săvârşind lupta cea străină, măriților, ca adevărat străini v-aţi arătat de cugetările 
trupului şi împreună cetăţeni cu îngerii şi împreună moştenitori cu Hristos, muce- 


NICI cei cu nume mare. 


Stih: Sfinţilor mucenici, rugaţi-vă lui Dumnezeu pentru noi. 

Cu suferința şi cu răbdarea aţi biruit vrăjmăşiile tuturor vrăjmaşilor celor fără 
Dumnezeu şi făcându-vă străluciți cu durerile, v-aţi mutat către Lumina cea ne- 
apusă, pururea pomeniților. 


Stih: Sfinţilor mucenici, rugaţi-vă lui Dumnezeu pentru noi. 

Prea lăudaţii mucenici făcându-se Biserică Treimii celei mai presus de zei, vite- 
jeşte au surpat la pământ stâlpii şi bisericile celor fără de Dumnezeu şi către 
Biserica cea cerească s-au mutat, bucurându-se. 

Stih: Preasfântă Născătoare de Dumnezeu, miluieşte-ne pe noi. 

Ca o mai desfătată decât cerurile, mai presus de minte ai primit pe Cuvântul cel ce 
nu încape nicăieri, Care în lărgimea vieţii celei dumnezeieşti aduce pe cei ce 
călătoresc pe calea cea strâmtă, prea curată Fecioară. 

Cântarea a 8-a 

Irmos: Mâinile întinzându-şi Daniel în groapă, gurile leilor cele deschise le-a 
închis iar puterea focului au stins-o, încingându-se cu fapta bună, tinerii cei iubitori 
de dreapta cinstire de Dumnezeu, strigând: Binecuvântaţi toate lucrurile Domnului 
pe Domnul. 

Stih: Sfinţilor mucenici, rugaţi-vă lui Dumnezeu pentru noi. 

Minte vitejească arătând, înţelepților, de năvălirile fiarelor nu v-aţi înspăimântat, 
de fierberile căldărilor nu v-aţi înfricoşat, nici de tăierile mădularelor şi nici de 
chinuri, grăind: toate lucrurile, lăudaţi pe Domnul. 

Stih: Sfinţilor mucenici, rugaţi-vă lui Dumnezeu pentru noi. 

Patimile credincioşilor vindecaţi prin patimile voastre, sfinților, închipuind patima 
cea fericită şi bolile le curăţiți şi goniți duhurile cele cumplite, grăind: Bine- 
cuvântaţi, toate lucrurile Domnului, pe Domnul. 


Stih: Sfinţilor mucenici, rugaţi-vă lui Dumnezeu pentru noi. 


Prea frumoasă doimea pătimitorilor a mărturisit pe Treimea cea nezidită şi cu 
adevărat a făcut să piară tabăra cea nenumărată a vrăjmaşilor şi s-a împreunat cu 

mulțumirile cele înţelegătoare, cântând: Binecuvântaţi, toate lucrurile Domnului pe 
Domnul. 


Stih: Preasfântă Născătoare de Dumnezeu, miluieşte-ne pe noi. 

Preasfântă Fecioară, care ai născut pe Sfântul Dumnezeu, cel ce cu darul a încu- 
nunat pe sfinții mucenici, izbăveşte-ne şi ne sfinţeşte pe noi, care cu osârdie 
cântăm: Binecuvântaţi, toate lucrurile Domnului pe Domnul. 

Cântarea a 9-a 

Irmos: Hristos, Piatra cea netăiată de mână, cea din capul unghiului, din tine, 
Fecioară, munte netăiat, S-a tăiat, adunând firile cele osebite pentru aceasta bucu- 
rându-ne, pe tine, Născătoare de Dumnezeu, te mărim. 

Stih: Sfinţilor mucenici, rugaţi-vă lui Dumnezeu pentru noi. 

lată a strălucit ziua cea strălucită şi purtătoare de lumină şi plină de dar a dumne- 
zeiescului mucenic Fotie şi a Sfântului Anichit, luminând pe toţi cei ce cinstesc 
într-însa pătimirile lor, cele cu raze luminoase. 

Stih: Sfinţilor mucenici, rugaţi-vă lui Dumnezeu pentru noi. 

Arătatu-v-aţi ca nişte jăratec, arzând toată materia răutăţii; arătatu-v-aţi ca nişte 
cinstiți miei, de bunăvoie fiind înjunghiaţi şi Mielului, cel ce ridică păcatele lumii, 
aducându-vă. 

Stih: Sfinţilor mucenici, rugaţi-vă lui Dumnezeu pentru noi. 

Rănile voastre, purtătorilor de chinuri şi patimile şi durerile şi răbdarea cea mai 
presus de minte şi luptele şi săvârşirea cu bună slăvire mărindu-le, astăzi toţi ne 
veselim. 

Stih: Sfinţilor mucenici, rugaţi-vă lui Dumnezeu pentru noi. 

Purtătorii de chinuri cei frumoşi, cu cuvioşie, ca nişte trandafiri, au înflorit în văile 
muceniceşti şi înmiresmează în Duhul inimile celor drepteredincioşi, pierzând 


înşelăciunea cea răutăcioasă. 


Stih: Preasfântă Născătoare de Dumnezeu, miluieşte-ne pe noi. 

Luminează-ne pe noi, Fecioară, care ai născut Lumina cea neapropiată; umple-ne 
de veselie şi de bucurie şi de dumnezeiasca cunoştinţă pe noi, cei ce cu inimă 
curată şi cu minte drept credincioasă, te fericim pe tine. 


Sedelna, glasul al 4-lea. Podobie: Cel ce Te-ai înălţat pe Cruce de bunăvoie, po- 
porului Tău celui nou, numit cu numele Tău, îndurările Tale dăruieşte-i, Hri-stoase 
Dumnezeule. Veseleşte cu puterea Ta pe bine credincioşii creştini, dăruindu-le lor 
biruinţă asupra celui potrivnic, având ajutorul Tău armă de pace, nebiruită biruinţă. 


Purtătorilor de chinuri, prin răbdarea celor cumplite surpând înălțările vrăjmaşilor, 
v-aţi sălăşluit în ceruri bucurându-vă, Sfinte Fotie, pururea mărite şi fericite 
Anichit pentru aceasta, sunteţi fericiţi în veacul veacului, rugându-vă lui Hristos 
pentru noi cei ce săvârşim pomenirea voastră. 


Sedelna praznicului Schimbării la Faţă a Domnului, glasul al 3-lea. Podobie: De 
frumuseţea fecioriei Tale şi de prea luminată curăția ta Gavriil mirându-se, a strigat 
ție, Născătoare de Dumnezeu: Ce laudă vrednică voi aduce Ţie? Ce te voi numi pe 
Tine ? Nu mă pricep şi mă minunez! Pentru aceasta, precum mi s-a poruncit, strig 
ie: Bucură-te, Ceea ce eşti cu daruri dăruită! 


În Muntele Taborului Schimbându-Te la Faţă, Cuvinte al lui Dumnezeu, pe cât s-a 
putut ai arătat ucenicilor Tăi strălucirea Slavei Tale celei Dumnezeieşti. Cu aceea, 
luminându-ne şi noi, Te lăudăm pe Tine, Unule Cel Neschimbat şi fără de moarte, 
Doamne şi cu credinţă grăim către Tine: Slavă, Hristoase, Împărăției Tale. 

Imnografie 


Troparul Sfinţilor mucenici Fotie şi Anichit: Mucenicii Tăi, Doamne, întru ne- 
voinţele lor, cununile nestricăciunii au dobândit de la Tine, Dumnezeul nostru. Că 
având tăria Ta, pe chinuitori au învins; zdrobit-au şi ale demonilor neputincioase 
îndrăzniri. Pentru rugăciunile lor, mântuieşte sufletele noastre, Hristoase Dumne- 
zeule. 


Condacul Sfinţilor mucenici Fotie şi Anichit: Pe dumnezeieştii ostaşi să-i lăudăm, 
credincioşii; perechea slavei lui Hristos cu cântări să o cinstim şi ca pe nişte propo- 
văduitori tari ai bunei cinstiri şi iubitori de Dumnezeu cu adevărat, toţi iubitorii de 
nevoinţă în laude de cântări să-i încununăm pe dânşii. 


(Video) Troparul Sfinţilor mucenici Fotie şi Anichit - Interpret: Otilia Simeria: 
https://doxologia.ro/tropare/video-sfintii-mucenici-fotie-anichit-tropar 


Sinaxar - Sfinții mucenici Fotie şi Anichit - 12 august: 
https://www.trinitas.tv/sfintii-mucenici-fotie-si-anichit-12-august/ 

Vieţile Sfinţilor - Sfinţii mucenici Anichit, Fotie şi cei împreună cu dânşii 


Cuvant Ortodox - Sfinţii mucenici Anichit, Fotie şi cei împreună cu dânşii - 12 au- 
gust: 
https://www.youtube.com/watch?v=yoXRiU9kqgZw 


Se ae 2 

Fiind păgânul împărat Dioclețian în Nicomidia, cetatea Bitiniei, s-a mâniat pe 
creştini înaintea întregului sfat şi a pus de faţă în mijlocul cetăţii o mulțime de 
unelte spre muncire: săbii, cuțite, ţepi, unghii de fier, tigăi, roate, căldări şi toate 
cele scornite pentru muncirea cea cumplită. Încă a gătit şi fiare înfricoşate, voind 
ca prin toate acelea să înfricoşeze pe cei numiţi cu numele lui Hristos. Şi a trimis 
îngroziri înfricoşate şi pe la toate marginile împărăției Romei, poruncind ca 
pretutindeni să gonească, să muncească şi să ucidă pe creştini şi multe hule vorbea 
asupra Unuia născut Fiul lui Dumnezeu. 


În cetatea Nicomidiei era pe atunci un bărbat de neam bun, cinstit şi cu 
dregătoria comit, anume Anichit. Acela, umplându-se de râvnă pentru Domnul 
Dumnezeu, a venit înaintea împăratului şi cu îndrăzneală a mărturisit pe lisus 
Hristos, adevăratul Fiu al lui Dumnezeu şi Dumnezeu, vorbind despre naşterea 
Lui cea dintâi fără de început şi despre întruparea cea de pe urmă, pe care a 
primit-o pentru mântuirea noastră. Toate acestea le-a arătat cu îndrăzneală şi a 
batjocorit înşelăciunea idolească, numind pe zeii păgânilor surzi şi nesimţitori şi 

ocărând pe cei ce li se închină lor. Iar la sfârşit a zis: 


Iar împăratul, umplându-se de mânie şi nesuferind să audă mai mult cuvintele 
lui cele despre Dumnezeu, a poruncit ca îndată să-i taie limba. Dar Sfântul 
Anichit şi după tăierea limbii vorbea curat, slăvind pe Hristos. 


Deci a fost bătut cu vine de bou aşa de tare, încât şi oasele îi trecuseră prin piele. 
Iar el, răbdând acea muncire cu bărbăţie ca în trup străin, striga cu glas tare către 
poporul care privea la dânsul, propovăduind pe Hristos că este Unul adevăratul 
Dumnezeu. 


După aceea, împăratul a poruncit să-l dea spre mâncare fiarelor. Deci, a dat drumul 
asupra lui unui leu înfricoşat, care răcnea foarte tare; dar acela, apropiindu-se de 
mucenic, s-a făcut mai blând ca un miel şi se gudura la Sfântul, iar sudorile care 
erau pe fruntea mucenicului le-a şters cu laba ca şi cu un burete. lar Sfântul a 
strigat, zicând: 


Astfel rugându-se Sfântul, s-a făcut cutremur de pământ şi a căzut capiştea lui 
Eraclie cu idolul lui, iar o parte din zidurile cetăţii s-au prăvălit şi au ucis pe mulți 
din păgâni. Atunci împăratul a poruncit să i se taie capul mucenicului cu sabia. Şi 
când călăul a ridicat sabia să taie pe mucenic, îndată i-au slăbit mâinile şi a căzut la 
pământ şi astfel stătea nemişcat ca un nesimţitor. 


Văzând aceasta Dioclețian, a poruncit să lege pe mucenic de o roată de muncire, ce 
era aşezată între nişte fiare ascuţite, să pună foc dedesubt şi să întoarcă roata ca să 
fie tăiat bucăţi de ascuţişul fiarelor şi arzându-se de foc, să moară. 


lar Sfântul mucenic, fiind legat de roată, a grăit: 


Atunci îndată s-au 
dezlegat legăturile cu care era legat, roata a stat nemişcată şi focul s-a stins. 

După aceea chinuitorul a poruncit să umple o căldare cu plumb, s-o fiarbă şi să 
arunce pe pătimitor într-însa. Atunci s-a văzut îngerul Domnului intrând cu 
mucenicul în căldare şi îndată plumbul s-a răcit ca gheaţa. 


Astfel nevoindu-se Sfântul Anichit pentru dreapta credinţă, b rudenie a lui, 

văzând puterea lui Hristos care păzea pe robul Său, a lepădat toată 
frica şi ieşind din poporul care privea la privelişte, a alergat la Sfântul mucenic, 
cuprinzându-l pe dânsul cu dragoste şi sărutându-l; numindu-l părinte şi 
mijlocitor al mântuirii sale şi arătându-se gata ca, împreună cu dânsul, să 
pătimească toate muncile pentru Hristos. lar către împărat a strigat, zicând: 


Atunci împăratul a strigat către slujitori: „Tăiaţi-l cu sabia!” Dar când unul din 
slujitori şi-a scos sabia să lovească pe mucenic, i s-au întors, prin puterea lui 
Dumnezeu, mâinile cu sabia spre sine şi lovindu-se peste genunchi, a căzut la 
pământ şi a pierit. 


Iar Sfântul Fotie şi cu Sfântul Anichit au fost legaţi cu lanţuri de fier şi 
împreună închişi în temniţă. 


Apoi, după trei zile, Dioclețian scoțând pe mucenici, a zis către dânşii: „De mă veţi 
asculta pe mine şi de vă veţi închina zeilor, vă voi cinsti cu cinste mare şi vă voi 
îmbogăţi cu averi”. 


Iar Sfinţii au răspuns: sCinstea şi bogăția ta să fie Ciu tine întru pioraarel! 


Atunci muncitorul, mâniindu-se, a poruncit ca să-i spânzure goi la muncire şi cu 
unghii de fier să le strujească trupurile lor; apoi cu lumânări aprinse să le ardă şi 
după aceea să-i ucidă cu pietre. Dar întru toate muncile acelea, Sfinţii se veseleau, 
mulțumind lui Dumnezeu, ca şi cum nu simțeau nici o durere, căci Domnul îi 
păzea pe ei nevătămaţi, pentru slava sfântului Său nume. După aceasta 1-a legat de 
picioarele unor cai sălbatici, dar nici aşa nu au fost biruiți de cei ce-i munceau, 
pentru că au fost păziți fără vătămare şi fiind târâţi, mergeau ca într-o căruţă şi 
cântau puterea cea nebiruită a Domnului şi unul cu altul se întăreau prin cuvinte. 
lar caii cei sălbatici deodată stând, picioarele Sfinţilor s-au dezlegat şi s-au sculat 
sănătoşi. 


Atunci chinuitorul iarăşi a poruncit ca să-i bată pe ei foarte tare şi amestecând oţet 
cu sare, să toarne pe rănile lor şi după aceea să-i arunce în temniță. Astfel au 
petrecut Sfinţii în temniţa aceea trei ani. lar după ce a trecut acel timp, iarăşi i-a 

scos la muncire şi chinuitorul a poruncit ca trei zile să ardă baia poporului cea de 
piatră şi să închidă într-însa pe mucenici; dar Sfinţii rugându-se lui Dumnezeu în 
baia aceea, deodată baia s-a despicat şi izvorând apă, le-a fost lor spre răcorire. 


lar după două zile, slujitorii deschizând baia, au văzut într-însa pe Sfinţi vii, 
umblând şi cântând şi au spus despre aceasta împăratului. Dar el, necrezându-i, s-a 
dus singur ca să-i vadă, iar Sfinţii, văzând pe împărat, au strigat către dânsul: 


Atunci împăratul, întorcându-se cu ruşine, a poruncit să-i prindă pe mucenici şi să-i 
țină legaţi, până ce va socoti cum îi va pierde. Apoi a făcut un cuptor mare şi l-a 
întărit cu patru stâlpi de fier, în care putea să încapă mulţime de oameni şi l-a ars, 
precum a ars Nabucodonosor cuptorul Babilonului, vrând să arunce într-însul spre 
ardere, nu numai pe aceşti doi mucenici, ci şi pe toţi creştinii care i-ar fi aflat. Dar 
creştinii, cu femeile şi cu copiii, neaşteptând tragerea şi aruncarea în cuptor de 
către păgâni, singuri spre dânsul alergau cu grăbire şi cu mare glas strigau: 
» Creştini suntem şi cinstim pe Unul Dumnezeu!” 


Iar Sfinţii mucenici Anichit şi Fotie au intrat cei dintâi în cuptorul acela; apoi şi 
toată mulțimea creştinească care se adunase acolo, ridicându-şi mâinile spre cer 
şi rugându-se, s-au aruncat în mijlocul cuptorului şi strigau din văpaie, zicând: 


Astfel rugându-se, s-au sfârşit, iar Sfinţii Anichit şi Fotie au Stat vii trei ceasuri 
în cuptorul acela. Apoi, rugându-se, şi-au dat sufletele lor în mâinile lui 
Dumnezeu. Şi trăgând slujitorii cu cârlige de fier trupurile celor doi Sfinţi, i-au 
văzut că erau atât de nevătămaţi de foc, încât nici de perii lor nu se atinsese focul. 

Sfinţii mucenici Fotie şi Anichit - drumul spre sfinţenie 


Primind putere de la Domnul și biruind toate torturile la care au fost supuși de către 
păgâni, cei doi Sfinţi mucenici Anichit şi Fotie au trecut la Domnul după ce au 
intrat într-un cuptor cu foc, nu pentru că trupurile lor ar fi ars, ci pentru că s-au 
rugat pentru veşnicie. 


Se ae 2 
Pe vremea când împăratul păgân Dioclețian s-a mâniat pe creştini şi a început să îi 
tortureze, punând în mijlocul cetății mulțime de unelte, un bărbat cu funcția de 
comit, Anichit, a venit în fața împăratului și a mărturisit că este credincios. 


Fiindu-i tăiată limba şi aruncat fiarelor, leul care ar fi trebuit să îl ucidă era ca un 
mielușel și, pentru rugăciunile Sfântului Anichit, capiştea idolească s-a prăbușit, 
murind mulți păgâni. 


Pe când au vrut să îi taie capul cu sabia, puterea călăilor a slăbit, iar când l-au 
aruncat în găleata cu plumb încins, plumbul s-a răcit ca gheaţa, fiind şi un înger 
acolo. 


Văzând pătimirile lui şi ajutorul primit de la Domnul, Fotie, o rudă a Sfântului 
Anichit, a alergat şi l-a mustrat pe împăratul fără de minte. După ce au fost închişi 
în temniţă trei zile și după alte multe chinuri, cei doi Sfinţii Anichit şi Fotie au 
intrat într-un cuptor cu foc şi, după trei ore de rugăciune, au trecut la cele veşnice, 
fără ca trupurile lor să fie mistuite. 

Sinaxar - Pomenirea Sfinţilor mucenici Fotie şi Anichit 


In această lună (august), în ziua a douăsprezecea, pomenirea Sfinţilor mucenici 
Fotie şi Anichit, 


Acesti Sfinţi au trăit şi pătimit în zilele împăratului Dioclețian (304). Sfântul Fotie 
era nepot al Sfântului Anichit. 


Și făcând Dioclețian în Nicomidia cuvinte împotriva creştinilor, fiind de faţă tot 
sfatul şi punând la mijloc mulţime de unelte de chinuri, se lăuda că va chinui pe cei 
ce vor chema numele lui Hristos şi că va izgoni pe creştini din tot locul şi hulea 
foarte împotriva slavei Unuia-Născut Fiului lui Dumnezeu. 


Fiind de faţă şi Sfântul mucenic al lui Hristos, Anichit nu s-a spăimântat de 
înfricoşările tiranului, ci s-a mărturisit cu îndrăzneală că este creştin, ocărând 
rătăcirea idolilor şi zicând că sunt surzi şi nesimţitori, cei ce se închină lor şi-i 
cinstesc. 


Pentru aceste cuvinte a fost bătut cu vine de bou, până când i s-a rupt carnea şi i se 
vedeau oasele. După aceea au dat drumul asupra lui unui leu, de care Sfântul s-a 
spăimântat. Dar leul apropiindu-se de dânsul, se arăta mai blând de cum ar fi fost o 
oaie şi ca şi cum i-ar fi fost milă de Sfântul, ştergea ca şi cu un burete cu piciorul 
său cel drept, sudoarea ce curgea pe obrazul Sfântului de frică. Atunci, mucenicul 

mulțumind lui Dumnezeu, la sfârşitul rugăciunii sale, s-a făcut cutremur şi de 
cutremur a căzut idolul lui Iraclie şi s-a făcut ca praful şi a căzut şi o parte a cetăţii 
Nicomidiei, omorând pe mulţi din elini. 


Pentru aceasta a fost mult chinuit, dar rămânând nevătămat, nepotul său Fotie, a 
alergat la Sfântul, îl îmbrățişă, tată şi unchi numindu-l. 


Iar împăratul a poruncit ca amândoi să fie chinuiți în toate chipurile până ce vor 
muri. 


Și după multe chinuri, cei doi Sfinţi au fost băgaţi într-un cuptor cu foc şi acolo îşi 
primiră sfârşitul chinurilor şi cununile biruinţei, însă se spune că, atunci când au 
fost scoşi afară din cuptor, erau întregi, nefiind arşi de foc nici la păr. 

Arhid. Ştefan Sfarghie - Sinaxar - Sfinţii mucenici Fotie şi Anichit 


- au trăit în vremea împăratului Dioclețian; 

- lui Anichit i s-a tăiat limba, dar Sfântul nu a rămas 
lipsit de grai; 

- au fost închişi în temniţă timp de trei ani; 

- au suferit moarte martirică fiind aruncați în foc; 

- sunt pomeniţi în data de 12 august. 


Sfinţii mucenici Fotie şi Anichit au pătimit în timpul împăratului Dioclețian (284- 
305) şi erau din cetatea Nicomidiei. Anichit era slujbaş împărătesc, iar Fotie era 
nepotul său. 


Pe când Dioclețian îi chinuia pe creştini, Anichit, plin de dragoste pentru Hristos, a 
venit singur şi a mărturisit credinţa sa. Atunci împăratul a poruncit să 1 se taie 


limba şi să fie apoi aruncat fiarelor sălbatice ca să-l sfâşie. 


În timp ce Anichit era supus la chinuri, Fotie, văzând puterea credinţei unchiului 
său, L-a mărturisit şi el pe Mântuitorul lisus Hristos. 


De aceea, Anichit şi Fotie au fost arşi de vii, primind astfel cununa muceniciei. 


Sfântul Anichit este invocat în rugăciunile de la Taina Sfântului Maslu şi de la 
slujba Sfințirii apei. 

Troparul Sfinţilor mucenici Fotie şi Anichit: „Mucenicii Tăi, Doamne, întru ne- 
voinţele lor, cununile nestricăciunii au dobândit de la Tine, Dumnezeul nostru. Că 
având tăria Ta, pe chinuitori au învins; zdrobit-au şi ale demonilor neputincioase 
îndrăzniri. Pentru rugăciunile lor, mântuieşte sufletele noastre, Hristoase Dumne- 
zeule”. 

Sorin loniţe - Calendar Ortodox - Sfinţii mucenici Fotie şi Anichit; Duminica 
a l-a după Rusalii (Pilda datornicului nemilostiv) 


Sfinţii mucenici Fotie şi Anichit (ţ306) - au pătimit în Nicomidia (Bitinia - Asia 
mică) în timpul persecuției pornite de împăratul Dioclețian împotriva creștinilor. 


Tropar, glasul 4: Mucenicii Tăi, Doamne, întru nevoinţele lor, cununile nestrică- 
ciunii au dobândit de la Tine, Dumnezeul nostru. Că având tăria Ta, pe chinuitori 
au învins; zdrobit-au şi ale demonilor neputincioase îndrăzniri. Pentru rugăciunile 
lor, mântuieşte sufletele noastre, Hristoase Dumnezeule. 


Sfântul Anichit era căpitan în armata imperială. Auzind că este creştin, împăratul a 


SA A 


fruntat cu mult curaj, fapt pentru care a fost supus supliciilor. 


Văzând chinurile la care era supus pentru dragostea sa faţă de credinţa creştină, Fo- 
tie, nepotul Sfântului Anichit, a mărturisit în văzul tuturor faptul că şi el este cre- 
ştin. Pentru mărturisirea sa a fost închis alături de Sfântul Anichit. 


In ciuda încercărilor de a-i convinge să se lepede de la credinţa creștină, Sfinții 
Anichit şi Fotie au rămas neclintiți în credinţa lor şi au suferit moarte martirică 
după numeroase chinuri la care au fost supuși. 

Au fost aruncaţi într-un cuptor de foc, însă au trecut la cele veşnice, prin minune 
divină, fără să fie atinşi de flăcări. 

Proloage - Pomenirea Sfinţilor mucenici Fotie şi Anichit (3 305) 


Luna august în 12 zile: pomenirea Sfinţilor mucenici Fotie şi Anichit (f 305) 


Aceşti sfinți mucenici au pătimit pe vremea păgânului împărat Dioclețian şi erau 
din cetatea Nicomidiei;, Anichit era slujbaş împărătesc, iar Fotie era nepotul lui. 


Stând însuşi împăratul, pe scaunul de judecată şi osândind pe creştini, Anichit, plin 
de dragoste pentru Hristos, a venit singur şi a mărturisit, cu îndrăzneală, credinţa 
sa. Împăratul a poruncit să i se taie limba şi apoi, să fie dat fiarelor sălbatice ca să-l 
sfâşie. 


Sfântul nu s-a abătut de la credinţa lui, ci a primit osânda cu multă îndrăzneală. A 
fost întins pe o roată cu ţepuşe ascuţite şi, apoi, a fost aruncat într-o căldare cu 
plumb topit. 


Fotie, văzând puterea credinţei unchiului său, a mers şi el, şi a mărturisit că se 
închină lui Hristos, ocărând idolii păgâneşti. 


Impreună pătimind, unchiul şi nepotul au ruşinat, prin răbdarea lor, pe prigonitorii 
cei fără de suflet, până ce, cu voia lui Dumnezeu, au primit moartea, fiind arşi de 
vii. ŞI aşa au primit sfârşitul chinuirii lor şi cununile biruinţei. 

Întru această zi, învăţătura a Sfântului loan Gură de Aur, pentru umilinţa 
sufletului. 


Să stea scrise, întotdeauna, în gândul tău, tainele acelea despre înfricoşătoarea a 
doua venire, adică: Judecătorul cel înfricoşător, şezând pe scaun, cărțile deschise, 
faptele cele ascunse ce se vor vădi, desfrânările, furturile, jafurile, lăcomiile, 
hulele, clevetirile, invidiile, războaiele, batjocurile. La acestea toate să te gândeşti, 
iubitule. 


Incă, şi la acestea să iei aminte: răul cel clocotitor al focului nestins, mulțimi nenu- 
mărate de îngeri, care stau înainte, împrejurul Tronului, şi tot neamul omenesc 
întrebat şi dând răspuns de cele făcute, drepţii despărțindu-se de cei păcătoşi. 


Şi, pe scurt, să zicem şi cele ce se vor întâmpla drepţilor atunci. Că blândeţile, 
dreptatea, înţelepciunea, milostenia, alinarea, răbdarea în primejdii şi toată ceata 
faptelor bune avându-le, acestea îi vor duce în Împărăţia Cerului. 

Precum rădăcina tuturor acestora este postul, asemenea şi rădăcina tuturor acelora 
este saţiul. Şi nu se cade a grăi de rău despre omul drept. lar cei ce blestemă şi 
urăsc pe robul lui Dumnezeu, greşesc asupra lui Hristos. Că sufletul cel ce place 
oamenilor şi doreşte slavă de la ei, nu va vedea Împărăţia Cerurilor, chiar şi lucruri 
bune de ar face. 


Prin trei lucruri poate tot sufletul să se lipsească de Dumnezeu: sau prin căldura 
credinţei, sau prin frica de Dumnezeu, sau prin învăţătura Domnului. 


Vârful faptelor bune este a răbda cu bucurie minciunile şi clevetirile, fiindcă, cel cu 
adevărat smerit cu gândul, nu se tulbură când este asuprit, nici nu se răzbună 
pentru că este asuprit, ci primeşte clevetirea, ca şi când ar fi adevărată. Şi nu se 
îngrijeşte a se certa cu oamenii, că l-au clevetit, ci îşi cere iertăciune. lar unii Şi-au 
pus şi nume de batjocură, măcar că ei nu erau asemenea oameni. 


Iar când vei voi să faci începătura la lucrul lui Dumnezeu, socoteşte, mai întâi, că 
nu ai de trăit veşnic în lumea aceasta, că nădejdea numai în viaţa aceasta, slăbeşte 


mintea. 


Dumnezeului nostru slavă, acum şi pururea şi în vecii vecilor! Amin. 

Sfântul Nicolae Velimirovici - Proloagele de la Ohrida - Pomenirea Sfinţilor 
Anichit şi Fotie 


Împăratul Dioclețian s-a dus odată să cerceteze cetatea Nicomidiei, cu intenţia 
ascunsă şi rea de a îi lichida pe toţi creştinii de acolo. Dar atunci când a declanşat 
torturile lor publice, Anichit, unul dintre demnitarii de rang înalt ai cetății L-a 
mărturisit cu tărie pe Hristos înaintea împăratului şi a mulțimii de popor prezent în 
piaţă. 


EI a mai denunţat şi prostia închinării la obiecte de lut şi piatră, închinare nedemnă 
de fiinţa raţională care este omul. 


Impăratul a poruncit ca lui Anichit să îi fie tăiată limba, însă cu puterea lui 
Dumnezeu, el a continuat să vorbească. 


Ei apoi au dat drumul unui leu, cu gândul că acesta se va repezi la Mucenic ca să îl 
sfâşie, dar leul dimpotrivă, s-a gudurat blând pe lângă Anichit. In acea clipă s-a 
prăbuşit şi templul lui Hercule. 


Fotie, o rudă a lui Anichit, văzând minunea aceasta şi tăria lui Anichit, a strigat 
către împărat: „O, idolatrule, iată eşti acoperit de ruşine! lată, de nimic sunt zeii 
tăi!" 

Împăratul atunci a poruncit decapitarea neîntârziată a lui Anchit şi uciderea pe loc 
a lui Fotie. 

Dar călăul, în loc să îl omoare pe mucenic, s-a lovit fără să vrea pe sine şi a murit 
pe loc. 


După torturi prelungite, amândoi mucenicii, Anichit şi Fotie, au fost aruncaţi în 
temniţă, unde au zăcut timp de trei ani. După scurgerea acelui timp s-a poruncit cu 
privire la ei aprinderea unui foc puternic, în care au fost aruncaţi. 


Mulţi creştini atunci, bărbaţi, femei şi copii, le-au urmat mucenicilor, intrând în 
acel foc. Din mijlocul flăcănilor cuptorului cântarea de laudă a mucenicilor către 
Dumnezeu se auzea până departe. 


Ei au luat cu toţii mucenicia cam pe la anul 305. 


Sfinţii Anichit şi Fotie sunt invocaţi la rugăciunile de la Taina Sfântului Maslu şi 
de la slujba Sfinţirii Apei. 

Sfinţii Fotie şi Anichit |! (12 august) 

Tropar: Boli vindecaţi, atleți ai lui Hristos, Fotie fericite şi minunatule Anichit, şi 
pe tineri îi păziți mereu de felurite deprinderi rele şi de toată suferinţa! 


2 5 e 


Din clipa în care a luat frâiele imperiului, Dioclețian şi-a fixat ca scop principal di- 
strugerea religiei creştine. Ameninţa că „vrea să-i persecute până la marginile lumii 
pe cei care cheamă numele lui Hristos şi să-i nimicească în fel şi chip”. 


a sea : : DA =, : e - 
Printre primii care au auzit despre edictul “ împăratului ul care proclamă prigoana 
A Ş e 8 2 2 pu. dl A 2 z 
împotriva creştinilor s- a aflat şi Anichit , mucenicul lui Hristos. 


' În limba greacă, Aviinrog (Anichit) înseamnă. „„Invincibilul", Vomog (Fotie) se poate 


traduce prin „Cel luminat", pentru că e format din cuvântul BI înseamnă ,,lumină", (n. 
trad.) 

? Edict = Decret emis de un rege sau de un împărat prin care se stabileau norme imperative cu 
privire la o anumită problemă. (n. trad.) 

* Între anii 303-304, Dioclețian a promulgat patru edicte anticreştine. Voia să reînvie vechile 
culte păgâne, astfel încât cultul lui Jupiter devine obligatoriu în întreg imperiul. (n. trad.) 

* Anichit era membru al Senatului şi un om înţelept, cu o vastă cultură. (n. trad.) 

Anichit a măr-turisit cu curaj că el estte creştin şi că religia în care crezuse inițial 
(credinţa idolească) este înşelătoare. Şi a adăugat următoarele: „împărate, te amă- 
geşti dacă îţi închipui că măsurile pe care le-ai luat împotriva creştinilor te vor aju- 
ta să-ţi atingi scopurile nelegiuite. Află, împărate, că astăzi creştinii alcătuiesc par- 
tea cea mai sănătoasă a Imperiului Roman. ŞI ar fi naivi şi împietriţi la inimă dacă 
ar crede în idoli. De aceea, orice măsuri vei lua împotriva lor, în final tu vei pierde, 
lar €1 vor fi mucenici încununaţi cu slavă”. 


Cuvintele Sfântului Anichit i-au mâniat atât de tare pe închinătorii la idoli, încât s- 
au repezit asupra lui şi l-au bătut. Rănile pe care i le-au pricinuit acele lovituri erau 
atât de mari şi de adânci încât i se vedeau oasele. 


Furia păgânilor nu s-a potolit însă. L-au aruncat în arena amfiteatrului şi au slo- 
bozit un leu care s-a năpustit asupra lui, dar cum a ajuns lângă Anichit ,* a devenit 
mai blând ca un miel şi compătimindu-l pe mucenic, i-a şters cu laba lui dreaptă 
sudoarea de pe faţă.” 


In acea clipă s-a produs un cutremur, iar statuia lui Hercule, care se bucura de mul- 
tă cinstire în Nicomidia, a fost distrusă. 


Dioclețian a poruncit apoi ca Sfântul Anichit să fie decapitat. Insă, Dumnezeu a 
arătat iarăşi că nimic rău nu ni se poate întâmpla, dacă nu o îngăduie EI. 


Ostaşul care trebuia să-i taie capul mucenicului nu a reuşit să execute ordinul 
împăratului pentru că „mâna 1-a fost ținută şi nu putea să coboare sabia”. 


Atunci, Dioclețian a poruncit ca Sfântul Anichit să fie legat de o roată sub care să 
se aprindă un foc. Sfântul mucenic s-a rugat la Dumnezeu şi legăturile cu care îl 
legaseră s-au desfăcut, iar din pământ a izvorât apă, care a stins focul. 


Printre cei prezenţi, care au fost martori la noua intervenţie a lui Dumnezeu, se 
număra Fotie, nepotul lui Anichit. Când a văzut acestea Fotie a prins curaj, a aler- 
gat şi şi-a îmbrăţişat unchiul şi astfel au fost puşi amândoi în lanţuri din porunca 
împăratului. 


Sfântul hagiograf istoriseşte nenumăratele torturi inumane pe care le-au îndurat 
Anichit şi Fotie. 


In final, lămurindu-se împăratul că nu poate să-i vatăme în nici un fel întrucât 
Dumnezeu îi ocrotea, i-a aruncat în temniţă. 

După trei ani de închisoare, i-a pus într-un cuptor şi acolo, rugând fierbinte la 
Domnul, cei doi mucenici Anichit şi Fotie şi-au încredinţat sufletul lor sfânt în 
mâinile Dreptului Judecător, de la care au primit cununa cea neveştejită: sfinţenia. 


Sfânta noastră Biserică îi sărbătoreşte pe 12 august şi ne cheamă pe noi, credin- 
cioşii, să urmăm pilda lor, îndurând cu răbdare greutățile şi poverile acestei vieţi 
vremelnice. 


(Extras din cartea: Gheorghe Militsis - Sfinţii doctori fără de arginţi - Sina- 
xarele lor şi paraclisul) 

Sfinţii mucenici Fotie şi Anichit, doctori fără de arginţi 


» Primit-aţi Sfârşitul cel prea fericit şi întru tot cinstit şi dorit de cei vrednici şi 
nădejdile cele veşnice prea vitejilor şi ne izvorâţi nouă pâraie de minuni, care 
ridică arsura patimilor din suflet şi din trup, a celor ce cu bună credinţă, 
pururea Ssăvârşesc serbarea voastră cea de peste an, prea lăudaţilor“ (Minei pe 
August, Tipografia Cărţilor Bisericeşti, Bucureşti, 1894, p. 133.) 


. 
Sfinţii mucenici Fotie şi Anichit au fost doctori fără de arginţi, adică vindecători 
de boli cu harul lui Dumnezeu, fără a lua vreo plată lumească, ci doar bucuria 
cea fără de sfârşit a iubirii dumnezeieşti. 


Pentru ei, cei ce au alungat moartea de la oamenii sărmani prin vindecare, moartea 
mucenicească a fost întâlnirea cu Doctorul veacurilor, vindecătorul de boală şi de 
moarte a neamului omenesc prin Invierea Sa din morţi. 


Sfârşitul cel vremelnic a fost pentru ei prilej de bucurie şi pridvor ales al intrării 
în Biserica cea prea curată a veşniciei, acolo unde nu este durere, nici întristare, 
nici suspin, ci viaţă fără de sfârşit. 


Trupurile lor, împovărate de grija celor bolnavi, aplecate cu iubire asupra celor ce 
zac în suferință, au devenit după moarte izvoare de vindecări, fără hotar sau 
circumscriere spaţială, şi pâraie care izvorăsc din cer şi adapă cu sănătate toată 
partea cea de sub cer. (Pr. loan Valentin Istrati) 


Sfântul mucenic Anichit 


Ar Dr Dr dr dr dr Dr dr de Dr Dr dr dr De de dr dr A de dr dr A A 


XP PP PP 0 E E IE IP IE 3 E E IE II IE E XX 


Jr De De e De Dr De e De De de De Dr Dr De De De De De De de e Ar A d 


Aceşti Sfinţi au trăit şi pătimit în timpul împăratului Dioclețian. Fotie era nepotul 
lui Anichit. 


În 305, când a început persecuția împotriva creştinilor în Nicomidia, Anichit, cu 
mult curaj, a mărturisit că este creştin şi că nu se va închina niciodată idolilor 
păgâni. A fost bătut crunt şi în timpul chinurilor, nepotul său Fotie l-a îmbărbătat. 


Împăratul a poruncit ca amândoi să fie băgaţi într-un cuptor cu foc şi aşa şi-au 
primit sfârşitul vieţii. 

Pr. Silviu Cluci - Odoarele Mănăstirii Iviron 


Mănăstirea Iviron adăposteşte unul din cele mai valoroase tezaure din Sfântul 
Munte, constând în părți din sfintele moaşte a peste 150 de sfinţi. 


O doxologia.ro 


În Paraclisul Sfinţilor Arhangheli din katholikonul mănăstirii se păstrează o bucată 
din lemnul Sfintei Cruci, precum şi părţi din hlamida, buretele şi trestia de la 
Răstignirea Mântuitorului. 


Tot aici se află moaşte ale Sfinților: 
— Teodor Stratilat, 
—  Vasilevs - episcopul Amasiei, 
— Mihail - episcopul Sinadelor, 
—  Panteleimon, 
—  Fotini samarineanca, 
—  Eupraxia, 
— Parascheva, 
— Cosma şi Damian, 
— Gheorghe, 
— Iacov Persul, 
— Nestor, 

Evstatie, 

capetele Sfinţilor Fotie mucenicul, lerotei Iviritul, Nichita, 
— părți din capetele Sfinţilor Grigorie de Nyssa şi Elefterie, 
— precum şi mir de la Sfântul mare mucenic Dimitrie. 


Schevofilachionul mănăstirii, aflat deasupra pridvorului, adăposteşte veşminte 
brodate, vase bisericeşti, veşmântul arhieresc al patriarhului Dionisie al IV-lea, 
mantia patriarhului Grigorie al V-lea, o minunată dveră care are brodată pe ea 
Adormirea Maicii Domnului, sacosul împărătesc al lui loan Ţimiski. 


De asemenea, aici se păstrează un rând de Sfinte Vase de aur din 1587-1588, cu 12 
scene gravate, reprezentând cele 12 Praznice împărăteşti, precum şi o îmbră- 
căminte de Evanghelie (1578-1605) tot din aur şi cu cele 12 Praznice gravate pe ea, 
darul Katolicosului (patriarhului) Eftimie al Abhaziei. 


Obiectul de mare valoare al mănăstirii este lămâiul de 1,5 m înălțime, cu 7 sfeşnice 
şi cu 30 de lămâi de argint. Inscripţia în greceşte şi ruseşte menționează că a fost 
donat mănăstirii de locuitorii Moscovei în anul 1818. 


Printre obiectele de cult donate de domnitorii români acestei mănăstiri se află un 
orar, brodat cu fir de aur, argint şi mătase, într-un atelier din Ţara Românească, 
datat 30 aprilie 1533, reprezentând o donaţie a diaconului Radivoi şi a soției sale, 
Anca. 


Un alt obiect de mare valoare este o poală de icoană brodată, cu faţă dublă, repre- 
zentând Buna Vestire şi Invierea, dăruită de Radu Paisie şi fiul său, Vlad, la anul 
1545. 

Bucuraţi-vă, Sfinţilor mucenici Anichit şi Fotie! 

